सत्ता पक्ष के विधायक हीरालाल ने ही फसल खराबे के सर्वे को बताया गलत
टोंक . जिलापरिषद की साधारण सभा की जिलाप्रमुख सत्यनारायण चौधरी की अध्यक्षता में मंगलवार को दिन भर चली बैठक हंगामेदार रही। सत्ता पक्ष के ही निवाई विधायक हीरालाल रेगर ने गत दिनों खरीफ फसल खराबे की आई गिरदावरी रिपोर्ट को गलत बताते हुए दुबारा सर्वे करवाने की बात कही।
वहीं टोंक प्रधान जगदीश गुर्जर भी शिक्षा विभाग की कार्यशैली पर सवाल खड़े किए। उन्होंने तो यहां तक कहा कि अधिकारियों की गलत कार्यशैली से सरकार का जनता में गलत संदेश जा रहा है। वहीं कांग्रेस के प्रदेश सचिव डीआर कुलदीप सिंह राजावत समेत कई सदस्यों ने बनास में सरकार की मिलीभगत पर अवैध खनन होने का आरोप लगाया। इसके अलावा अवैध शराब की बिक्री, प्रतिबंधित क्षेत्र में अवैध खनन होने, बिजली-पानी समेत अन्य मूलभूत सुविधाएं सुचारू नहीं मिलने की बात कही। इस बीच कुछ सता पक्ष विपक्षी सदस्यों के बीच तीखी नोक-झोंक भी हुई। सुबह करीब 11 बजे शुरू हुई बैठक शाम करीब 6 बजे तक चली।
टोंक . जिलापरिषद की साधारण सभा की बैठक जिला प्रमुख सत्यनारायण चौधरी सांसद सुखवीर सिंह जोनापुरिया विधायक हीरालाल रैगर, राजेन्द्र गुर्जर, कलेक्टर गजेन्द्र सिंह राठौड़ सहित जनप्रतिनिधि उपस्थित रहे।
देवली-उनियारा विधायक ने : विधायकराजेन्द्र गुर्जर ने अवैध खनन में सहायक वन संरक्षक को अनावश्यक ट्रैक्टर-ट्रॉली को पकड़कर किसानों को परेशान करने पर आरोप लगाया। उन्होंने कहा कि वन क्षेत्र की सीमा में पकड़े जाने पर ही नियमानुसार कार्रवाई की जाए। जिस पर सदन ने सर्वसम्मति से इस तरह अपनी सहमति प्रकट की। उन्होंने कहा कि सरकार की मंशा आम जनता को राहत देना है। सरकारी तंत्र भी इसी अनुरूप कार्य करे।
कलेक्टरने : कलेक्टरगजेंद्र सिंह राठौड़ ने सभी जिला स्तरीय अधिकारियों को निर्देश दिए है कि राज्य सरकार की योजनाओं को लागू करने में किसी तरह की कोताही बर्दाश्त नहीं की जाएगी। उन्होंने कहा कि विकास कार्य की क्रियान्विति में अधिकारी अपने स्थानीय जनप्रतिनिधि का सहयोग लेकर बेहतर ढंग से कार्य कर सकते हैं। उन्होंने कहा कि अधिकारी जिम्मेदारी से कार्य करें। सरकार की मंशा के अनुरूप लोगों को मूलभूत सुविधाएं दिलाने में देरी नहीं करे।
कांग्रेसप्रदेश सचिव राजावत ने : कांग्रेसप्रदेश सचिव जिला परिषद सदस्य कुलदीप सिंह राजावत ने कहा कि बनास में अवैध खनन हो रहा है। बजरी होल्डर सरकार की मिलीभगत से बनास में रोड बनाकर काफी गहराई से बजरी निकाली जा रही है। किसानों की खरीफ फसल काफी खराब हुई है, लेकिन गिरदावरी रिपोर्ट में तथ्य छिपाकर 33 प्रतिशत भी नुकसान नहीं बताया है। जो सरासर गलत है। इसके अलावा सरकारी तंत्र पर जन समस्याओं पर ध्यान नहीं देने का भी आरोप लगाया।
... और टोंक प्रधान समेत अन्य ने : टोंकप्रधान जगदीश गुर्जर ने अन्नपूर्णा क्षेत्र में विद्यालय भवन होने और खुले में शिक्षण कार्य पर उचित कार्रवाई करने के लिए सदन को अवगत कराया। जिला परिषद सदस्य मणिंद्रसिंह लोदी ने फसल खराबे पर कहा कि विधायकों ने विधानसभा में दमदार तरीके से पैरवी नहीं करने से किसान मुआवजे वंचित हो गए है। साथ ही अवैध शराब की बात कही। डीआर कमल चौधरी ने भी मुआवजा दिलाने की बात कही। डीआर खुशबू कंवर ने मुख्यालय पर एएनएम नहीं रहने की शिकायत की। साथ ही ही। रामचंद्र गुर्जर, अजय सिंह जिले में अवैध शराब की बिक्री पर लगाम लगाने के लिए जिला आबकारी अधिकारी को कार्रवाई के लिए कहा। जिला परिषद सदस्य अजय सिंह ने पेट्रोल पंपों पर लूट की घटनाओं को रोकने के लिए पुलिस विभाग से गश्त बढाने की बात कही। जिला परिषद सदस्य ताराचंद सोयल ने राष्ट्रीय पर्व पर आमंत्रण पत्र उपखण्ड स्तर से भी भिजवाने की बात कही। आत्मज्योति गुर्जर, विजया मीणा ने चांदसेन, मंझोला पहाड़ी क्षेत्र से अवैध खनन की बात कही। उपजिला प्रमुख अवधेश शर्मा ने समानीकरण में अाई स्कूलों में छात्र संख्या के आधार पर शिक्षक लगाने की बात कही। मीनाक्षी गौतम ने भी क्षेत्र में जनसमस्याओं पर ध्यान नहीं देने का आरोप लगाए। इस बीच खुशबू कंवर मीनाक्षी गौतम के बीच तीखी नोक-झोंक भी हुई।
जिला प्रमुख ने : जिलाप्रमुख सत्यनारायण चौधरी ने सभी जिला स्तरीय अधिकारियों को कहा कि वे सभी जनप्रतिनिधियों को पत्राचार के माध्यम से महत्वपूर्ण निर्णयों और कार्रवाई विवरण से अवगत कराएं। उन्होंने कहा कि उपखंड स्तर पर होने वाली साधारण सभा की बैठकों में ब्लॉक स्तरीय अधिकारी पहुंचे। जिला शिक्षा अधिकारी (मा.) को विधवा, परित्यक्ता महिलाओं को प्रतिनियुक्ति पर लगाने के मानवीयता को ध्यान में रखने के निर्देश दिए। साथ ही शिक्षकों की कमी वाले स्कूलों में संविदा पर शिक्षक लगाने के लिए कहा।
सांसदने : सांसदसुखबीर सिंह जौनापुरिया ने स्वच्छ भारत मिशन के तहत शौचालय निर्माण कराने के बाद प्रोत्साहन राशि वितरण शीघ्र करने के निर्देश दिए। साथ ही उन्होंने अपना खेत अपना काम योजना में जिले में लाभान्वितों की संख्या में वृद्धि करने पर जोर दिया। अवैध खनन पर जांच की बात कही। साथ ही प्रतिबंधित वन क्षेत्र के बाहर ट्रैक्टर-ट्रॉलियों में मिलने वाली वन सामग्री को नहीं पकड़ने के निर्देश दिए।
निवाईविधायक ने : विधायकहीरालाल रेगर ने खरीफ फसल खराबे में सही सर्वे नहीं होने पर दुबारा सर्वे कराने की बात रखी। जिस पर सदन ने सर्वसम्मति से कलेक्टर की अध्यक्षता में पूरे जिले में उपखंड अधिकारी,कृषि विभाग के अधिकारी एवं स्थानीय जनप्रतिनिधि की मौजूदगी में फसल खराबे का सर्वे कराने का निर्णय लिया। इसके अलावा विधायक ने डीईओ को पीपलू उपखंड में राणोली,कठमाणा,बनवाड़ा में व्याख्याता नहीं होने पर शिक्षा व्यवस्था में सुधार करने के लिए कहा।
hin_Deva awa_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva awa_Deva